Aramides

Aramides é un xénero de aves gruiformes da familia Rallidae que habitan en América, desde México a Arxentina, os seus membros reciben o nome común de cotaras en castelán ou saracuras en portugués.

Non deben ser confundidas coa familia Aramidae, que ten unha soa especie, Aramus guarauna, co que só teñen en común un nome similar.

 Características 
A parte superior destas aves adoita ser de cor olivácea, as plumas das ás de cor castaña avermellada, as patas e o iris son avermellados, e o pico amarelo verdoso.

 Bioloxía 
Son aves pouco ligadas á auga, de ambientes terrestres, que divagan entre os arbustos, preferindo correr que voar. Os seus cantos son fortes voces a dúo ou en coro. Parecen galiñas de pico longo. Balancean con rapidez a súa cola curta, erecta e xeralmente negra.

 Especies 
O xénero Aramides inclúe sete especies:Clements, J. F. 2007. The Clements Checklist of Birds of the World, 6th Edition. Cornell University Press. Downloadable from Cornell Lab of Ornithology F. Bernis, E. de Juana, J. del Hoyo, M. Fernández-Cruz, X. Ferrer, R. Sáez-Royuela e J. Sargatal, Nombres en castellano de las aves del mundo recomendados por la SEO  Ardeola 43(2), 1996 (3ª parte p. 232)

 Aramides axillaris (Lawrence, 1863)
 Aramides cajanea (Muller, 1776)
 Aramides calopterus (Sclater e Salvin, 1878)
 Aramides mangle (Spix, 1825)
 Aramides saracura (Spix, 1825)
 Aramides wolfi (Berlepsch e Taczanowski, 1884)
 Aramides ypecaha (Vieillot, 1819)

 Notas 

 Véxase tamén 

Categoría:Rálidos